Rannveig Magnúsdóttir , PhD í spendýravistfræði og sérfræðingur hjá Landvernd skrifar Ástralía brennur . Þegar þessi orð eru skrifuð hefur svæði á stærð við Ísland ( án Vestfjarða ) brunnið og er allt útlit fyrir að eldarnir munu halda áfram á næstu mánuðum . Yfir milljarður dýra hefur dáið . Náttúrulegir eldar eru hluti af vistkerfum Ástralíu sem hafa þróast með eldum . Fræ sumra plöntutegunda spíra ekki án elds , hita og reyks og innlendu dýrin eru einnig lunkin við að bregðast við eldum og finna sér skjól neðanjarðar eða færa sig aðeins á milli staða . Nýbrunnin svæði grænka mjög fjótt eftir þessa náttúrulegu elda og þá eru gómsætir nýgræðlingar í boði . Yfir milljarður dýra hefur dáið En eldhafið sem nú ræður ríkjum í Ástralíu er langt frá því að vera náttúrulegt . Vistfræðingar og loftslagssérfræðingar hafa varað við ástandinu í langan tíma og langvarandi þurrkar og hitabylgja sem kom allt of snemma á árinu varð til þess að landið fór að brenna í september . Eldarnir í Ástralíu sem nú geisa eru ein birtingarmynd loftslagshamfara í heiminum . Heitustu mánuðirnir eru fram undan og miklar líkur á útdauða viðkvæmra og staðbundinna dýra - og plöntutegunda í hamförunum . Vistkerfi hrynja , tegundir deyja út , fólk deyr og missir húsin sín , akrana sína og lífsviðurværi sitt og á meðan halda áströlsk stjórnvöld áfram að vera málpípa olíu - og kolaiðnaðarins . Sama sagan á við um mörg önnur lönd því miður . Loftslagið er það sem allar lífverur jarðarinnar eiga sameiginlegt og við sitjum öll saman í súpunni . Hvað getum við gert ? En hvað er til ráða ? Hvað getur hin venjulega manneskja á Íslandi gert í þessum ósköpum ? Hér eru nokkur góð ráð sem allir geta tileinkað sér . Flest af þessu er hægt að gera strax í dag eða hafa í huga fyrir næstu kosningar . 1 . Prjóna / hekla / sauma pokadýrapoka ( wildlife pouches ) . Hvað er nú það ? Jú þetta eru pokar fyrir ungviði pokadýra sem hafa misst mömmu sína . Oft lifir nefnilega unginn í pokanum þó mamman deyi og þessir ungar þurfa nýjan poka / mömmu sem veitir þeim skjól og vellíðan . Nú er ákall eftir slíkum pokum til að bjarga dýrum í Ástralíu . Þeir sem ekki eru handlagnir geta gefið prjónavinum ull eða boðist til að borga sendingarkostnaðinn . Það verður hægt að skila pokum frá kl. 10:00 - 20:00 á Kex Hostel ( Gym og tónik salur ) þann 3. febrúar næstkomandi . Einnig má koma pokum til höfuðstöðva Landverndar í Guðrúnartún 8 eins lengi og þörf er fyrir og fólk nennir að prjóna . Prjónauppskrift : Hekluppskrift ( smellið á download ) Prjónað fyrir dýrin – hópur á facebook 2 . Styrkja dýraathvörf , dýraspítala , dýragarða og náttúruverndarsamtök sem sérhæfa sig í verndun villtra dýra . Hugmyndir að samtökum sem sárlega vantar fjárhagsaðstoð : Landvernd styður hugmyndir um Hálendisþjóðgarð og Þjóðgarðastofnun en nauðsynlegt er að koma í veg fyrir uppbyggingu orkuvera og miðlunarlóna á hálendinu enda skerðir það verðmæti svæðisins og er í trássi við náttúruverndarlög og alþjóðlegar skilgreiningar á þjóðgörðum .